Koreya milliy transport universiteti
Koreya milliy transport universiteti (KNUT) – Janubiy Koreyaning Kyongi provinsiyasi, Chungju shahri, Shimoliy Chungcheong viloyati va Uyvang shahridagi milliy universitetdir. Universitet 2012- yilda Chungju milliy universiteti va Koreya milliy temiryoʻl kollejining birlashuvidan tashkil topgan. Chungju Milliy Universiteti 1962-yilda Chungju shahrida tashkil etilgan boʻlib, u mustaqillikdan keyin tashkil etilgan davlat universitetlaridan biridir. Koreya milliy transport universiteti sohaga ixtisoslashgan yagona davlat universiteti boʻlib, oʻz taʼlim va tadqiqotlarini muhandislik va texnologiya yoʻnalishi boʻyicha transport va aloqani rivojlantirishga yoʻnaltirgan. Koreya milliy temir yoʻl kolleji bilan birlashgandan soʻng, Koreya boʻylab 3 ta kampus qurildi, bular: Chungjudagi asosiy kampus, Jeongpeungdagi biotexnologiya va hamshiralar kampusi va Uivangdagi transport va aloqa kampusi. Ularda 332 nafarga yaqin professor-oʻqituvchilar taʼlim beradi.